भोपाल 07 जनवरी। प्रदेश कांग्रेस अध्यक्ष अरूण यादव ने शनिवार को जारी एक बयान में आरोप लगाया है कि मध्यप्रदेश के कटनी में मंत्री द्वारा अपने 500 करोड़ रूपये के काले धन को सफेद कर लेने सरीखे का खेल पूरे प्रदेश में हुआ है। कई मंत्री इस तरह के गोरखधंधे में संलिप्त रहे हैं। यही वजह है कि प्रदेश सरकार के मंत्री, भाजपा के सांसद और विधायक समेत अन्य जिम्मेदार पदों पर बैठे लोग नोटबंदी के बाद 8 नवंबर से 31 दिसंबर तक उनके खातों में हुए लेनदेन का ब्यौरा देने में आनाकानी कर रहे हैं।